ตลาดหุ้นไทยในช่วงปี 2518-2560 พบว่าตลาดหุ้นไทยให้ผลตอบแทนรวมเฉลี่ยกี่เปอร์เซ็นต์ต่อปี ระหว่าง 11.87%, 6.89% หรือ 4.98%
11.87% เพราะตลาดหุ้นไทยในช่วงปี 2518-2560 พบว่าตลาดหุ้นไทยให้ผลตอบแทนรวมเฉลี่ย 11.87% ต่อปี ส่วนตัวเลข 6.89% เป็นกำไรที่เติบโตจากส่วนของราคาหุ้นต่อปีจากตลาดหุ้นไทยในช่วงปี 2518-2560 และตัวเลข 4.98% คือ เงินปันผลต่อปีที่จ่ายออกมาของตลาดหุ้นไทยในช่วงปี 2518-2560

โดยเฉลี่ยแล้วเงินปันผลที่ได้จากการลงทุนในหุ้นนั้น มีมูลค่ามากน้อยแค่ไหน และมีความสำคัญอย่างไรกับการลงทุนระยะยาว หุ้นเป็นทรัพย์สินที่ให้ผลตอบแทนสูงที่สุด โดยผลตอบแทนของหุ้นจะมาจาก 2 ส่วนหลักๆ คือ กำไรที่เติบโตจากราคาหุ้นที่เพิ่มขึ้น และเงินปันผลที่บริษัทจดทะเบียนจ่ายออกมาให้แก่ผู้ถือหุ้น

ถ้าย้อนกลับไปดูข้อมูลผลตอบแทนของตลาดหุ้นไทยในช่วงปีที่2518-2560 จะพบว่าตลาดหุ้นไทยให้ผลตอบแทนรวมเฉลี่ย 11.87% ต่อปี โดยมาจากกำไรที่เติบโตจากส่วนของราคาหุ้นประมาณ 6.89% ต่อปี และเงินปันผลที่จ่ายออกมา 4.98% ต่อปี จะเห็นว่าในระยะยาว ผลตอบแทนจากเงินปันผลนั้น จะสูงราวๆ เกือบครึ่งหนึ่งของผลตอบแทนรวมที่ได้รับ

ถ้าลองแยกดูรายละเอียดระหว่างผลตอบแทนของราคาหุ้นและผลตอบแทนของเงินปันผลจากผลตอบแทนรวม จะพบว่าผลตอบแทนจากราคาหุ้นนั้น แม้ในระยะยาวจะเป็นไปตามกำไรของบริษัทที่เติบโตขึ้น แต่ในระยะสั้นก็มีความผันผวนบ้าง ทำให้บางปีอาจจะบวก 50% บางปีอาจจะติดลบ 50% ก็ได้ ขณะที่ผลตอบแทนจากเงินปันผลจะมีแต่บวกอย่างเดียวและค่อนข้างสม่ำเสมอด้วย

สรุปว่า ความผันผวนของผลตอบแทนรวมจากตลาดหุ้นในแต่ละปีมาจากส่วนของราคาหุ้น หรือมาจากอารมณ์นักลงทุนในตลาดหุ้นที่เหวี่ยงขึ้นลงสลับกันไปมาเป็นหลัก แต่เงินปันผลนั้นกลับเป็นสิ่งที่นักลงทุนได้รับแน่นอนจากตลาดหุ้นทุกๆ ปี ขึ้นอยู่กับว่าจะได้มากหรือได้น้อย และถ้าเอาข้อมูลเฉพาะส่วนของผลตอบแทนเงินปันผลจากตลาดมาวิเคราะห์ พบว่าอัตราเงินปันผลเฉลี่ยตลอด 43 ปี อยู่ที่ 5.27% ต่อปี แม้จะมีความผันผวนในแต่ละปีอยู่บ้าง แต่ก็เป็นบวกทุกปี โดยอัตราเงินปันผลมากที่สุดอยู่ที่ 13.46% และอัตราเงินปันผลที่น้อยที่สุดอยู่ที่ 0.79%
การวิเคราะห์ทางการเงิน & เศรษฐศาสตร์การเงิน,ความรู้ทางการเงิน